La presidenta del Consorci de Bombers visita els treballs silvícoles de les brigades a Gandia
26 maig 2022

## La presidenta del Consorci de Bombers visita els treballs silvícoles de les brigades a Gandia26 maig 2022Última actualització: 26 maig 2022

![](../gestion/img/c0521b3f5e648d1051a11cd44741615c51bbfa626abda399a6262e569ab11af3.jpeg)  
  

La presidenta del Consorci de Bombers de València i vicepresidenta de la Diputació, **Maria Josep Amigó**, acompanyada  entre altres de la regidora de Gestió Responsable del Territori, **Alícia Izquierdo**, va visitar ahir els treballs de silvicultura realitzats per les brigades del Consorci als termes municipals de Gandia i Barx per a mitigar el risc dels incendis forestals. Estes tasques silvícoles apliquen tècniques com ara el desbrossament, l’aclariment o l’eliminació de restes vegetals, entre moltes altres.

Segons va explicar Amigó, “les actuacions de les nostres brigades tenen l’objectiu de limitar els efectes d’un hipotètic incendi sobre la zona urbanitzada i permetre una intervenció més segura i eficient per als nostres mitjans d’extinció, la qual cosa ens ajuda a protegir més i millor als veïns i veïnes d’estes zones”. I també a l’inrevés “s’aconsegueix limitar l’afecció d’un incendi que poguera iniciar-se a la zona urbanitzada i evolucionar cap a l’entorn forestal”.

En el cas de Gandia, l’actuació de les brigades del Consorci s’hi ha centrat a l’anomenat Coll de la Caldereta, un punt estratègic en cas d’incendis forestals. Izquierdo ha assenyalat que “ací el que s’hi ha buscat és reduir la continuïtat de la vegetació i la capacitat de propagació d’un hipotètic incendi”.

A Barx les brigades han actuat al voltant de la urbanització La Drova, ubicada a una zona d’interfase urbana-forestal, i on les brigades han realitzat una faixa perimetral lliure de vegetació entre la zona urbanitzada i el terreny forestal. Cal destacar que la Drova es troba a una zona d’alta recurrència d’incendis forestals, amb més de 15 en els últims 40 anys, l’últim a 2018, amb l’incendi de Llutxent.

Finament, la presidenta del Consorci ha recordat, a més a més, que “les tasques silvícoles que estem realitzant des del Consorci a través de les nostres brigades no es realitzen sols ara en la proximitat de l’estiu, sinó que es duen a terme al llarg de tot l’any en punts estratègics de la nostra geografia”.

[Twittear](https://twitter.com/share)